DMI har navngivet stormen Laura.

Samtidig advarer DMI om risiko for forhøjet vandstand i Vadehavet torsdag eftermiddag.

- Torsdag tiltager vinden til hård vind til hård kuling fra sydvest og vest med kraftige vindstød. Stedvis langs kysterne forventes storm i middelvind og vindstød af orkanstyrke, skriver DMI på sin hjemmeside.

- Det er ved kyster med pålandsvind, at middelvinden bliver kraftigst, og de varslede områder er valgt på dette grundlag.

Beredskabsstyrelsen advarer også

Også Beredskabsstyrelsen advarer om stormen Laura, som ventes at ramme Danmark i løbet af dagen.